laion/Wikipedia-Exotic huggingface dataset:
הערוך הקצר

ספר הערוך הקצר (או ספר ערוך הקצור) הוא שמו של חיבור שנדפס לראשונה במאה ה-16. זהו חיבור מילוני המתרגם את המילים הלועזיות (היווניות והלטיניות) המוזכרות בחיבורי חז"ל; התלמודים והמדרשים, והוא מהווה מעין גרסה מקוצרת לספר הערוך שחובר במאה ה-12, ובהשראת חיבור זה הוא קיבל את שמו. ספר זה הודפס בעילום שם, אולם המחבר מציין את שמו באקרוסטיכון הפותח את החיבור (הושמט בחלק מהמהדורות המאוחרות) "אליה" (אליהו). הפעם הראשונה שהוא בא בדפוס הייתה בשנת 1511, באיסטנבול (קונסטנטינופול לשעבר) שתחת שלטון האימפריה העות'מאנית. הספר נדפס תחת השם ספר הערוך הקצר, ללא ציון שם המחבר, אולם באקרוסטיכון הפותח את החיבור מוטבע שם המחבר "אליה" (אליהו). הספר הודפס על ידי האחים שמואל ודוד אבן נחמיאס, מייסדי בית הדפוס הראשון באיסטנבול, ”תחת ממשלת אדונינו המלך שולטן ביזיט (באיזיט השני) ירום הודו”. מהדורה נוספת נדפסה בקרקוב בשנת 1592 (ה'שנ"ב) ב"דפוס יצחק פרוסטיץ", וכעשרים וחמש שנים לאחר מכן, בשנת שע"ט (1619) הוציאו בני המדפיס מהדורה חוזרת. בשנת 1707, כמאתיים שנה לאחר צאת הדפוס הראשון, נדפס ספר זה פעם נוספת בפראג, ”תחת ממשלת אדונינו המיוחס מאוד, הקיסר יאזיפוס (Joseph I), השם ירום הודו ותנשא מלכותו מעלה מעלה, אכי"ר!”. מהדורה זו מבוססת על המהדורה המקורית שהודפסה באיסטנבול בשנת 1511, ולדברי המדפיס זוהי הדפסה שלישית של חיבור זה. כמו כן הוא שילב במהדורה זו תוספות שמצא בכתב יד של החיבור. מהדורה מוערת ומורחבת פורסמה בשנת 1863. ערוך הקצר, (ערכים "פח"-"צרב"). כתב יד בית המדרש לרבנים האטלקי (רומא) 17. מס' סרט במכון לכתבי יד שעל ידי הספרייה הלאומית: F 42901. (המאה ה-17, כתיבה איטלקית) ספר הערוך הקצר, קושטנטין (איסטנבול), תמוז ה'רע"א 1511, (מחבר לא ידוע, באקרוסטיכון שבראש החיבור מצוין השם "אליה"), (127 עמודים). ספר ערוך הקצר, (דפוס יצחק פרוסטיץ), קראקא (קרקוב), ה'שנ"ב 1592, (146 עמודים). ספר קצור ערוך, (מוציא לאור: ה"ר אביגדור ש"ץ דק"ק קראקא, דפוס בני יצחק מדפיס מפרוסטיץ) קראקא (קרקוב), ה'שע"ט 1619. ספר ערוך הקצור, (מבוסס על מהדורת קושטא 1511, הוציא לאור: צבי הירש ליברליש, דפוס נכדי יהודא ב"ק), פראג ה'תס"ז 1707, (88 עמודים). ספר ערוך הקצור, הגיה לדפוס: מאיר קהאן ביסטריטץ, וינה (וויען), ה'תרכ"ד 1863, (412 עמודים). ספר ערוך הקצר, (יצא לאור על ידי השותפים: מנחם מנדל זעגיל ומרדכי ראבינשטיין) (אדר תרל"א, זאלקווא) (מוציא לאור: שמואל דוד קרויז, דפוס האחים גרויס), ברוקלין תשל"ו. (99 עמודים) הוצאת המסורה, ירושלים תשמ"ה. (100 עמודים) האקרוסטיכון בשער החיבור הטובע את שם המחבר: אליה. (מהדורת קושטנטין (איסטנבול), תמוז ה'רע"א 1511) הקולופון בסוף החיבור המתאר את פרטי המדפיסים ואת תאריך ההדפסה. (מהדורת קושטנטין (איסטנבול), תמוז ה'רע"א 1511) מדיה וקבצים בנושא הערוך הקצר בוויקישיתוף
חוף התכלת

האם התכוונתם ל... הריביירה הצרפתית – אזור לחוף הים התיכון, בדרום-מזרח צרפת, המהווה אחד מאזורי הנופש הידועים ביותר בעולם. קרוי בצרפתית Côte d'Azur - חוף התכלת חוף התכלת (הרצליה) – אזור בדרום-מערב הרצליה, סמוך לים התיכון חוף התכלת (טבריה) – אתר בחוף הכנרת בטבריה
לאון קופר

לאון נ. קופר (באנגלית: Leon N Cooper; ‏נולד ב־28 בפברואר 1930) הוא פיזיקאי וחוקר מוח יהודי-אמריקאי, זוכה פרס נובל לפיזיקה. קופר נולד בניו יורק. הוא השתלם באוניברסיטת קולומביה והשלים בה את תוארו הראשון, השני וכן הדוקטורט, ולאחר מכן לימד באוניברסיטת אילינוי וכן עבד כשנה במכון למחקר מתקדם. בהמשך עבר לאוניברסיטת בראון בשנת 1958. בזמן עבודתו באוניברסיטה הוא עבד על תורת מוליכות על ביחד עם רוברט שריפר וג'ון ברדין. על הפיתוח המשותף של התאוריה של מוליכות על, הקרויה תאוריית ה-BCS, זכו השלושה בפרס נובל בשנת 1972. תורה זו הציגה את תופעת העל-מוליכות כתוצאה של אינטראקציה מיקרוסקופית בין האלקטרונים בחומר לבין הפונונים שבגביש. ביחד עם אילי ביננסטוק ופול מונרו פיתח את תאוריית ה-BCM העוסקת בלמידה בקליפת הראייה במוח. קופר ערך מספר מחקרים במכון למחקר מתקדם וב-CERN שבז'נבה שווייץ. Cooper, L. N. & J. Rainwater. "Theory of Multiple Coulomb Scattering from Extended Nuclei", Nevis Cyclotron Laboratories at Columbia University, Office of Naval Research (ONR), United States Department of Energy, (August 1954). Cooper, L. N., Lee, H. J., Schwartz, B. B. & W. Silvert. "Theory of the Knight Shift and Flux Quantization in Superconductors", Brown University, United States Department of Energy, (May 1962). Bienenstock, Elie L.; Leon Cooper, Paul Munro (January 1982). "Theory for the development of neuron selectivity: orientation specificity and binocular interaction in visual cortex". The Journal of Neuroscience 2 (1): 32–48. PMID 7054394 שלדון קופר מדיה וקבצים בנושא לאון קופר בוויקישיתוף לאון קופר, ברשת החברתית Goodreads לאון קופר, באתר פרס נובל (באנגלית) לאון קופר, באתר פרויקט הגנאלוגיה במתמטיקה לאון קופר, באתר dblp לאון קופר, באתר ResearchGate ביוגרפיה באתר זוכי פרס נובל אלכס, רזניק, תגלית מהפכנית: חומרים על-מוליכים חדשים, באתר סנונית לאון קופר, באתר אנציקלופדיה בריטניקה (באנגלית)
אסיניוס קוודראטוס

גאיוס אסיניוס קוודראטוס (בלטינית: Gaius Asinius Quadratus) היה היסטוריון יווני-רומי, שחי במחצית הראשונה של המאה ה-3. אסיניוס קוודראטוס היה סנאטור רומי. הוא היה בנו של גאיוס יוליוס אסיניוס קוודראטוס, שהיה אחיהם של גאיוס אסיניוס רופוס (נולד סביב שנת 160) ושל גאיוס אסיניוס קוודראטוס פרוטימוס (אנ') (נולד סביב שנת 165), פרוקונסול של אכאיה (אנ') בסביבת שנת 211 או בשנת 220. הוריהם של האחים הללו היו גאיוס אסיניוס ניקומאכוס (נולד בסביבת שנת 135) ואשתו ודודניתו יוליה קוודרטילה (נולדה בסביבת שנת 145) (או אולי אסיניה מרקלינה, צאצאית של משפחתו של גאיוס אסיניוס פוליו (אנ')), וסביהם היו גאיוס אסיניוס רופוס (אנ') (איש חשוב בלידיה שנעשה סנאטור רומי בשנת 136) ואשתו יוליה. ידוע עליו שחיבר שני חיבורים היסטוריים ביוונית איונית, שמרביתם אבד. מתוך כתביו נשמרו 30 קטעים, רובם מתוך ה"אתניקה", מילונו של סטפנוס מביזנטיון, והם פורסמו על ידי הבלשן הגרמני פליקס יעקובי, בספרו "פרגמנטים של ההיסטוריונים היוונים" (Fragmente der griechischen Historiker). כילייטריס (אנ') ("מילניום", אלף שנים) הכיל 15 ספרים, ועל פי הסודא כלל את דברי ימי רומא במשך אלף שנים מהיווסדה ועד שלטונו של אלכסנדר סוורוס (כיהן עד 235 לספירה). נעשו ניסיונות שונים להסביר את כותרת החיבור "אלף שנים". יעקובי טוען כי קוודראטוס תיארך באופן יוצא דופן את יסודה של רומא לאולימפיאדה הראשונה בשנת 776 לפנה"ס. ג'וזפה זקיני (אנ'), לעומת זאת, טוען כי קוודראטוס השתמש בתארוך המקובל לייסודה של רומא והתכוון שחיבורו יורחב עד לשנת 248 לספירה, כאשר הקיסר פיליפוס הערבי יחגוג את המילניום הראשון, אולם הוא מת לפני השלמתו. פרתיקה הכיל 9 ספרים ותיאר ככל הנראה את המלחמות נגד הפרתים במאה הקודמת. החיבור ככל הנראה היה דומה ל"פרתיקה" של אריאנוס, שקדם לו. כמה מלומדים מייחסים לו גם חיבור בשם גרמניקה, אולם הדבר שנוי במחלוקת. בספר התשיעי של "פרתיקה" מציין אסיניוס את "סולימה" – "עיר של אשורים, שנוסדה לאחר כיבוש בית המקדש בירושלים". "סולימה" היה שם נפוץ עבור ירושלים ("היירוסולימה"), ואין שום מידע על עיר בשם זה באשור. אסיניוס רומז בדבריו אלה שפליטים יהודים מירושלים הקימו את העיר הזו, קשר שמקורו כנראה במסורת יהודית. כמו כן, ייתכן והשם "אשורים" אינו מופיע כאן בשימוש מדויק, והקהילה המדוברת הייתה יכולה להיות בבבל. אותה מסורת יהודית ככל הנראה קישרה את הקמת העיר הזו עם חורבן בית המקדש הראשון וגלות בבל. אסיניוס התייחס להקמת העיר בתוך תיאורו את אחת המלחמות בין רומא לפרתיה. מנחם שטרן, "ירושלים שבארץ אשור בקטע מחיבורו של ההיסטוריון אסיניוס קוודראטוס", בתוך: מחקרים בתולדות ישראל בימי הבית השני, ירושלים, יד יצחק בן-צבי, 2004, עמ' 551-549. Menahem Stern, Greek and Latin Authors on Jews and Judaism, Jerusalem 1980, Vol.2, CXXI. Asinius Quadratus, p. 345-346
איזוטופולוג

איזוטופולוג של מולקולה היא וריאציה של המולקולה, בה מוחלפים חלק מהאטומים באיזוטופים שלהם. עקב כך תכונותיהם הכימיות של האיזוטופולוגים זהות לאלה של מולקולות המקור, אך מסתן המולקולרית שונה. דוגמה: מולקולת מים (H2O) מכילה שני אטומי מימן ואטום חמצן אחד. למימן שני איזוטופים יציבים - פרוטיום 1H ‏(H) ודאוטריום 2H ‏(D). לחמצן שלושה איזוטופים יציבים - 16O,‏ 17O,‏ 18O (המספר העלי שמשמאל לאות המציינת את היסוד הוא מספר הניטרונים + מספר הפרוטונים בגרעין). איזוטופים אלה יוצרים תשע מולקולות-איזוטופולוג של מים: מים כבדים מים קלים ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
הגביע הרוסי בכדורסל

הגביע הרוסי בכדורסל (ברוסית: Кубок России по баскетболу) הוא טורניר כדורסל לאומי ברוסיה, שמשוחק בפורמט פלייאוף. זוכת הגביע מקבלת את הזכות לשחק ביורוקאפ בעונה שלאחר מכן. אם מחזיקת הגביע היא האלופה או סגניתה (שמקבלים את הזכות לשחק ביורוליג), את הזכות לשחק ביורוקאפ מקבלת הפיינליסטית. הטורניר הראשון התקיים בשנת 2000, בשנים 2001–2002 הטורניר לא התקיים. בגביע הרוסי משתתפות קבוצות כדורסל מאליפות רוסיה בכדורסל גברים, בנוסף מתמודדות גם קבוצות ליגת המשנה והליגה השנייה וקבוצות מקצועניות נוספות מהליגות הנמוכות ברוסיה ולעיתים גם קבוצות נוער. זוכת הגביע הנוכחית (2024) היא זניט. גביע ברית המועצות בכדורסל מדיה וקבצים בנושא הגביע הרוסי בכדורסל בוויקישיתוף אתר האינטרנט הרשמי של הגביע הרוסי בכדורסל ספורט אקספרס - חדשות ספורט (ברוסית) התאחדות הכדורסל הרוסית סמארה היא הזוכה בגביע הרוסי!, ‏12 במרץ 2020 (ברוסית) «Темп-СУМЗ-УГМК» в шаге от триумфа! Обладатель мужского Кубка России-2020/21 определится 13 марта
הונוריוס

האם התכוונתם ל... פלביוס אוגוסטוס הונוריוס – הקיסר הראשון של האימפריה הרומית המערבית אחרי פיצולה בפועל מהאימפריה המזרחית הונוריוס מקנטרברי (הונוריוס הקדוש) – רומאי בן המאה ה-6, חבר המיסיון הגרגוריאני להמיר את האנגלו-סקסונים לנצרות; לימים הארכיבישוף מקנטרברי הונורטוס מאמיין (לעיתים הונוריוס או אונורֶה) – הבישוף השביעי של אמיין שבצרפת, בן המאה ה-6; קדוש נוצרי, הפטרון של האופים ושל המגדנאים הונוריוס הראשון – אפיפיור בין השנים 625–638 הונוריוס השני – אפיפיור בין השנים 1124–1130 הונוריוס השני (אנטי-אפיפיור) (פייטרו קדלוס) – אנטי-אפיפיור בין השנים 1061–1072 הונוריוס השלישי (צ'נצ'יו) – אפיפיור בין השנים 1216–1227 הונוריוס הרביעי (ג'אקומו סאבלי) – אפיפיור בין השנים 1285–1287 הונוריוס אוגוסטודוננסיס (הונוריוס מאוטן) – תאולוג נוצרי מן המאה ה-12
עקרון ההערכה של דוביי

עקרון ההערכה של דוביי הוא מושג בתחום תורת המשחקים. ערך שפלי מקיים את העקרונות הבאים: יעילות, סימטריה, שחקן אפס וחיבוריות. כיוון שהמוטיבציה של העיקרון האחרון אינה משכנעת, ובמקרים רבים לא ברור מדוע עיקרון זה סביר, ישנם אפיונים נוספים לערך שפלי שאינם משתמשים בעקרון החיבוריות. תנאים: תהי Σ N {\displaystyle \Sigma _{N}} קבוצת המשחקים הפשוטים המונוטונים שמשתתפים בהם N שחקנים.(משחק ( N , v ) {\displaystyle (N,v)} נקרא מונוטוני אם לכל שתי קואליציות S {\displaystyle S} ו- T {\displaystyle T} , S ⊆ T {\displaystyle S\subseteq T} , מתקיים: v ( S ) ≤ v ( T ) {\displaystyle v(S)\leq v(T)} ). מכיוון שסכום של משחקים ב Σ N {\displaystyle \Sigma _{N}} אינו ב Σ N {\displaystyle \Sigma _{N}} , עקרון החיבוריות אינו מתאים למשפחה זאת. לשם כך הגדיר Dubey בשנת 1975 את עקרון ההערכה (valuation axiom) הבא: מושג פתרון φ {\displaystyle \varphi } עבור המשפחה Σ N {\displaystyle \Sigma _{N}} מקיים את עקרון ההערכה אם לכל שני משחקים (N;v) ו-(N;w) ב Σ N {\displaystyle \Sigma _{N}} מתקיים: φ ( N ; v ) + φ ( N ; w ) = φ ( N ; v ∧ w ) + φ ( N ; v ∨ w ) {\displaystyle \varphi (N;v)+\varphi (N;w)=\varphi (N;v\wedge w)+\varphi (N;v\vee w)} כאשר: לכל שני משחקים על אותה קבוצת שחקנים (N;v) ו-(N;w) נגדיר את משחק המקסימום ( N ; v ∨ w ) {\displaystyle (N;v\vee w)} : ( v ∨ w ) ( S ) = max { v ( S ) , w ( S ) } , ∀ S ⊆ N {\displaystyle \left(v\vee w\right)\left(S\right)=\max \left\{v\left(S\right),w\left(S\right)\right\},\,\,\,\forall S\subseteq N} נגדיר את משחק המינימום ( N ; v ∧ w ) {\displaystyle (N;v\wedge w)} : ( v ∧ w ) ( S ) = min { v ( S ) , w ( S ) } , ∀ S ⊆ N {\displaystyle \left(v\wedge w\right)\left(S\right)=\min \left\{v\left(S\right),w\left(S\right)\right\},\,\,\,\forall S\subseteq N} ערך שפלי הוא מושג הפתרון היחיד עבור המשפחה Σ N {\displaystyle \Sigma _{N}} המקיים את עקרונות היעילות, הסימטריה, שחקן האפס וההערכה. שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946 Dubey P. (1975), On the Uniqueness of the Shapley Value. International Journal of Game Theory, 4,131-139.
אאליה פלקילה

אָאֶלְיָה פְלַוְיָה פְלָקִילָה (בלטינית: Aelia Flavia Flaccilla;‏ 31 במרץ 356–386) הייתה אשתו הראשונה של הקיסר הרומי תאודוסיוס הראשון. בניה היו ארקדיוס והונוריוס. בתה הייתה פולכריה, אשר מתה בילדותה. היא הוכתרה בתואר "אוגוסטה", כפי שניתן לראות במטבע. מדיה וקבצים בנושא אאליה פלקילה בוויקישיתוף ערך זה הוא קצרמר בנושא רומא העתיקה ובנושא אישים. אתם מוזמנים לתרום לוויקיפדיה ולהרחיב אותו.
תל מעמר

תל מְעַמֵּר או תל אל-עמר הוא תל ארכאולוגי הממוקם על גדות נחל קישון ליד פארק העמקים בצמוד לצומת העמקים. השרידים הארכאלוגים בתל כוללים קברים מתקופת הברונזה הקדומה והתיכונה. נמצאו גם חרסים מתקופת הברזל ושרידי חלקלקה. מיקומו של התל ליד נחל קישון היה כחלק מנתיב דרכים שפנה בעת העתיקה מדרך הים מזרחה, מהנמל של תל אבו הואם דרך תל מעמר, תל קשיש יקנעם לכוון מגידו. בשנת 1922 נערכה בתל חפירה ארכאולוגית בראשות ויליאם ג'ון פיתיאן-אדמס (W.J. Phythian-Adams) וג'ון גרסטנג הממצאים הראו שרידי התיישבות בראשית תקופת הברזל, התקופות הפרסית וההלניסטית, ולאחר פער חודשה בתקופה האסלאמית הקדומה. בחפירת הצלה שבוצעה בשנת 1959 בשוליו הדרומיים של התל התגלו ארבעה קברים, שלושה היו מתקופת הברונזה התיכונה, הרביעי מהתקופה הפרסית. בסקר ארכאולוגי שבוצע בתל נמצאו חרסים מתקופות אלה: הברונזה התיכונה ב', הברונזה המאוחרת, הברזל, הפרסית, ההלניסטית, הרומית, הביזנטית, הצלבנית, הממלוכית והעות'מאנית. השערת החוקרים היא שבתל שכנה העיר גבע שמן המוזכרת בכתביהם של תחותמס השלישי ואמנחותפ השני מלכי מצרים מתקופת הברונזה המאוחרת אשר יצאו למסעות מלחמה בערי כנען. על פי המסופר אמנחותפ השני לאחר אחד הקרבות חוזר לסביבות מגידו כדי לקבל את הבטחות הנאמנות של מלכי כנען ולוקח את נסיך העיר "גבע-שמן" שהובא אליו עם ילדיו ועם מקורביו, ובמקומו הוא ממנה נסיך אחר. צבי גל זיהה את התל עם חֶלְקַת המופיעה בספר יהושע כעיר השוכנת על גבול נחלת שבט אשר ”וַיֵּצֵא הַגּוֹרָל הַחֲמִישִׁי לְמַטֵּה בְנֵי-אָשֵׁר לְמִשְׁפְּחוֹתָם. וַיְהִי, גְּבוּלָם חֶלְקַת וַחֲלִי וָבֶטֶן וְאַכְשָׁף” (יהושע יט, כה). ויליאם פוקסוול אולברייט הציע לזהות כאן את חרושת הגויים, עירו של סיסרא (ספר שופטים, פרק ד', פסוק ב'). הוא ביסס את זיהויו על השתמרות השם באל ח'ארתייה, הסמוכה לקיבוץ שער העמקים וכן על סמיכות התל לאפיק נחל קישון. מדיה וקבצים בנושא תל מעמר בוויקישיתוף תל מעמר, באתר הסקר הארכאולוגי של ישראל את המהדורה עדכן זאב ענר, כל מקום ואתר: מדריך לכל מקום ואתר בארץ ישראל, משרד הביטחון – ההוצאה לאור, 2005 ׁ(מהדורה 20 מחודשת) יוחנן אהרוני, תולדות ארץ ישראל, תל אביב: הוצאת משרד הביטחון, 1986, עמ' 109 צבי גל, הגליל התחתון: גאוגרפיה יישובית בתקופת המקרא, הוצאת החברה לחקירת ארץ ישראל ועתיקותיה, 1990, עמ' 136 Albright W.F. (1921), "A Tour on Foot through Samaria and Galilee", BASOR 4, p. 8. ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
שינוי

האם התכוונתם ל... שינוי (תהליך) – תהליך שבו עצם עובר ממצב מסוים למצב אחר שינוי ארגוני – תהליך שמטרתו להתאים את המערכות והתהליכים הארגוניים לשינויים החיצוניים והפנימיים שמתרחשים בארגון שינוי חברתי – תהליך שבו חברה משתנה בהליך אבולוציה שינוי שם – תהליך שבו משתנה שמו הפרטי או שם משפחתו של אדם מפלגת שינוי – מפלגה ישראלית מושג הלכתי: שינוי (הלכה) – עשיית פעולה בשינוי מהאופן הרגיל שינוי (משפט עברי) – מעשה קניין בהלכות גזילה שינוי הדין – מצב בו עבר אדם עבירה, ויש ניגוד בין דינו בשעת החטא לדינו בשעת העונש מטמורפוזה טים דימון ז על חמאס
קווין ססמן

קווין ססמן (באנגלית: Kevin Sussman; נולד ב-4 בדצמבר 1970) הוא שחקן קולנוע וטלוויזיה יהודי-אמריקאי, הידוע בין השאר בעקבות גילום הדמות וולטר בסדרה "בטי המכוערת" ובזכות הופעתו בתור סטיוארט בלום בסדרה "המפץ הגדול". ססמן נולד וגדל בסטטן איילנד למשפחה יהודית בעלת 4 ילדים. סיים את לימודי בתיכון ניו דורף. לאחר מכן למד בקולג' של סטטן איילנד במשך שנה אחת ולאחר מכן העביר את לימודיו בהאקדמיה האמריקאית לאמנויות הדרמה במנהטן. מאוחר יותר למד אצל המורה למשחק אוטה האגן במשך ארבע שנים. ססמן התחיל לשחק בפרסומות, כששיחק גיקים או חנונים במהלך בועת הדוט-קום עבור תאגידים כמו פדקס. בשנת 1996 ביצע הופעת אורח בסדרה "חוק וסדר" בתור ג'ו. בשנת 1999, הוא ערך את הופעת הבכורה שלו בסרטו של בארי לוינסון "ליברטי הייטס" בתור אלן ג'וזף צוקרמן. בשנת 2000 שיחק בדרמה הקומית "כמעט מפורסמים" של הבמאי קמרון קרואו; שקיבל ארבע מועמדויות לפרס האוסקר. שנה לאחר מכן, בשנת 2001 שיחק בסרט המדע-בדיוני "אינטליגנציה מלאכותית" שביים והפיק סטיבן ספילברג על פי רעיון של הבמאי סטנלי קובריק; הסרט צבר שלוש מועמדויות לפרס האוסקר באותה שנה. בשנת 2002 השתתף בסרט הקומדיה "אין כמו אלבמה" בכיכובה של ריס וית'רספון; שם גילם ססמן את דמותו של בארי לוינשטיין. בהמשך השנה השתתף במותחן "משנים כיוון", אודות עורך דין מצליח וצעיר בוול סטריט (בן אפלק) שמתנגש עם רכבו עם איש ביטוח בגיל העמידה (סמואל ל. ג'קסון). בשנת 2006 זוסמן עבר ללוס אנג'לס כאשר לוהק בתור אחת הדמויות הראשיות בסדרה זוכת הפרסים; "בטי" ברשת ABC (שמבוססת על הטלנובלה הקולומביאנית "אני בטי המכוערת"), שם הוא גילם את הדמות של וולטר. בשנת 2009 הצטרף לקאסט העונה השנייה של סדרת הסיטקום "המפץ הגדול" ברשת CBS, שם גילם את דמותו של סטיוארט בלום; בעוד ססמן גילם דמות משנית, דמותו קודמה מהעונה השישית כחלק מקאסט השחקנים הראשי. את דמות זו גילם עד לסיום הסדרה במאי 2019. מדיה וקבצים בנושא קווין ססמן בוויקישיתוף אתר האינטרנט הרשמי של קווין ססמן (באנגלית) קווין ססמן, ברשת החברתית אקס (טוויטר) קווין ססמן, ברשת החברתית אינסטגרם קווין ססמן, במסד הנתונים הקולנועיים IMDb (באנגלית) קווין ססמן, באתר "אידיבי", מאגר הידע העברי לקולנוע ישראלי ועולמי קווין ססמן, באתר AllMovie (באנגלית) קווין ססמן, במסד הנתונים הקולנועיים KinoPoisk (ברוסית) כתבה על קווין ססמן (באנגלית)
קונגרואנציה

במתמטיקה, ובפרט באלגברה מופשטת, קונגרואנציה היא יחס שקילות על מבנה אלגברי (כגון חבורה, חוג או מרחב וקטורי) התואם לפעולות האלגבריות שבו. החשיבות הגדולה של קונגרואנציות באלגברה נובעת מכך שהן מאפשרות להגדיר מבני מנה, שאבריהם הם מחלקות השקילות של המבנה האלגברי ביחס לקונגרואנציה. הדוגמה הקנונית לקונגרואנציה היא יחס השקילות מודולו n על חוג המספרים השלמים (לפיה 2 מספרים הם שקולים אם הם משאירים אותה שארית בחלוקה ב-n), וממנה הגיע השם קונגרואנציה. ההגדרה הכללית של מושג הקונגרואנציה שייכת לתחום האלגברה האוניברסלית, תחום החוקר מבנים אלגבריים בהקשר כללי. ההגדרה מכלילה את מושג הקונגרואנציה מתחומים כמו תורת החוגים ותורת החבורות. באלגברה אוניברסלית, מבנה אלגברי A {\displaystyle A} הוא קבוצה יחד עם אוסף של פעולות מעליה. במובנה הכללי, קונגרואנציה היא יחס שקילות ≡ {\displaystyle \equiv } בין איברי A {\displaystyle A} , המתואם בנוסף עם הפעולות האלגבריות על A {\displaystyle A} באופן כזה שלכל פעולה f i ( x 1 , . . x α ) ≡ f i ( y 1 , . . y α ) {\displaystyle f_{i}(x_{1},..x_{\alpha })\equiv f_{i}(y_{1},..y_{\alpha })} באם x m ≡ y m {\displaystyle x_{m}\equiv y_{m}} . אפשר לנסח מצב זה גם בכך שאם מחלקת השקילות של כל איבר x {\displaystyle x} ביחס ל- ≡ {\displaystyle \equiv } היא [ x ] {\displaystyle [x]} , התוצאה של הפעלת f i {\displaystyle f_{i}} על y 1 , . . y α {\displaystyle y_{1},..y_{\alpha }} , כאשר y m ∈ [ x m ] {\displaystyle y_{m}\in [x_{m}]} , תמיד תשתייך ל [ f ( x 1 , . . x α ) ] {\displaystyle [f(x_{1},..x_{\alpha })]} . המשמעות של כך היא שקיימת פעולה F i {\displaystyle F_{i}} , בין מחלקות השקילות [ x ] {\displaystyle [x]} של איברי A {\displaystyle A} היורשת את תכונותיה באופן טבעי מהפעולה f i {\displaystyle f_{i}} . פעולה זו מכונה פעולת המנה של f i {\displaystyle f_{i}} , ומוגדרת על ידי F i ( [ x 1 ] , . . [ x α ] ) = [ f ( x 1 , . . x α ) ] {\displaystyle F_{i}([x_{1}],..[x_{\alpha }])=[f(x_{1},..x_{\alpha })]} . המבנה האלגברי שאיבריו הם מחלקות השקילות של איברי A {\displaystyle A} ביחס לקונגרואנציה, והפעולות בו הן פעולות המנה של כל פעולה f i {\displaystyle f_{i}} הקיימת ב A {\displaystyle A} , מכונה מבנה המנה או אלגבראת המנה של A {\displaystyle A} ביחס ל- ≡ {\displaystyle \equiv } ומסומן A / ≡ {\displaystyle A/\equiv } . קונגרואנציה של חוג היא יחס שקילות על החוג השומר על החיבור והכפל. כלומר, אם   a ≡ b {\displaystyle \ a\equiv b} ו-   a ′ ≡ b ′ {\displaystyle \ a'\equiv b'} , אז גם   a + a ′ ≡ b + b ′ {\displaystyle \ a+a'\equiv b+b'} ו-   a a ′ ≡ b b ′ {\displaystyle \ aa'\equiv bb'} . אם a,b שקולים תחת יחס כזה, אומרים שהם קונגרואנטיים זה לזה. אוסף האיברים השקולים לאפס תחת יחס כזה הוא אידיאל, ואוסף מחלקות השקילות הוא חוג המנה של החוג ביחס לאידיאל. שני איברים הם קונגרואנטיים בדיוק כאשר ההפרש ביניהם שייך לאידיאל. הדוגמה הראשונה לקונגרואנציה היא השקילות מודולו n (שני מספרים הם שקולים אם ההפרש ביניהם מתחלק ב-n) - ראו חשבון מודולרי. חפיפת מטריצות ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ג'ו שפירא

ג'ו (יואב) שפירא הוא איש עסקים ויזם בתחום המדיה הדיגיטלית ישראלי-אמריקאי. שפירא נולד וגדל בגבעתיים, ישראל. הוא סיים את לימודי התיכון באורט יד סינגלובסקי בת"א ב-1972. בצה"ל שירת במהלך מלחמת יום כיפור בחיל האוויר, וסיים את שירותו בתום שלוש שנים. ב-1979 עבר לארצות הברית והחל את קריירת היזמות שלו. ב-1981 הקים את המיזם המשמעותי הראשון שלו, חברת ההשקעות .Sha-Rub Investment Co בשיתוף עם בת דודתו שילה. החברה רכשה נכסי נדל"ן נכשלים, השביחה ומכרה אותם במהירות בשוק גואה. ב-1987 שפירא הקים ביחד עם אלון כרמל, את חברת Matrix Video Corporation. לאחר שחזה את הביקוש הגואה לקלטות וידאו ריקות. באותה שנה תחום קלטות הווידאו החל לפרוח ושוק הווידאו האמריקאי המסחרי צמח בקצב מהיר. תוך זמן קצר, החברה הפכה לאחת היצרניות הגדולות ביותר בחוף המערבי בארצות הברית, כששפירא וכרמל הובילו אותה להנפקה ציבורית מוצלחת בבורסה לני"ע בת"א. המיזם המפורסם ביותר של שפירא היה אתר ההיכרות ליהודים - JDate. שפירא הקים את האתר ב-1996 בשיתוף עם אלון כרמל, לאחר שצפה שהאינטרנט יחולל מהפכה עולמית ויעורר הזדמנויות אדירות. JDate אשר התאגדה מאוחר יותר כ-Matchnet PLC, גדלה בצורה מסחררת עד לנקודה ששלטה בשוק ההיכרויות ליהודים מחוץ לישראל. בהובלת שפירא כיו"ר ומנכ"ל, Matchnet גייסה קרוב ל-50 מיליון דולר במספר הנפקות פרטיות וציבוריות בבורסה לני"ע בפרנקפורט, גרמניה. הכסף שגויס שימש להפיכת JDate למובילה בתחום באמצעות 12 רכישות בסך של למעלה מ-30 מיליון דולר במהלך השנים 2000–2005. בשילוב עם הרכישות, בוצעה אסטרטגיה עסקית יצירתית שלוותה בהשקעת משאבים גדולים שהופנו לשיווק ופרסום, אשר הקנו ל-Matchnet את המובילות בענף. שפירא הוביל את החברה בכניסתה לישראל ומאוחר יותר במיזוג עם אתר Cupid.co.il ל-Matchnet לשם הבטחת ההובלה גם בשוק בישראל. ב 2004 לחברה היה מספר חסר תקדים (באותה תקופה) של 20 מיליון משתמשים, דבר שמיקם אותה בראשות העולמית בתחום ההיכרות באינטרנט. באותה שנה Matchnet הגיעה לסך הכנסות של 70 מיליון דולר, 400 מיליון דולר בשווי שוק, כשהיא מעסיקה 400 עובדים בארצות הברית, אירופה וישראל במערך כולל של 30 אתרי אינטרנט בתחום ההכרויות. ב-2005 Matchnet מוזגה לחברה החדשה ספארק נטוורקס ונרשמה למסחר בבורסה האמריקאית AMEX. באותה תקופה שפירא גייס הנהלה מקצועית להחליף אותו בניהול וב-2006 התפטר מניהול החברה. במהלך השנים בארצות הברית, שפירא היה מעורב ופעיל נלהב בפעילות פרו-ישראלית, באמצעות איפ"ק (הוועד האמריקני-ישראלי ליחסי ציבור) ובפוליטיקה האמריקאית. הוא שירת כחבר במעגל הפנימי של הוועדה הסנאטורית הרפובליקנית וב 2008 שפירא ואשתו לשעבר ניקי, השתתפו במשלחת הנשיאותית האמריקאית לחגיגות עצמאות ה-60 של מדינת ישראל שג'ורג' ו. בוש ערך. בשנותיו כמנכ"ל ויו"ר Matchnet, שפירא הוביל את JDate ואת בסיס הלקוחות שלהם במעורבות בפעילות פרו-ישראלית להפיכתה לגוף מוביל בקהילה היהודית העולמית עד לנקודה שב-2006 אחד העיתונים היהודיים החשובים ביותר שבניו יורק - Jewish Daily Forward תיאר את שפירא "אחד מ-50 היהודים המשפיעים ביותר באמריקה" באומרו: "הבסיס של ג'ו בבוורלי הילס עושה יותר לשמר את המשכיות היהדות מכל גורם אחר". שפירא גם זכה בפרס החבר המצטיין של השנה ב-ORT אמריקה. שפירא מתגורר בעיקר בישראל ומעורב בליווי חבר'ה צעירים במיזמי מובייל טכנולוגים דיגיטליים. מדיה וקבצים בנושא ג'ו שפירא בוויקישיתוף ליאת רון, ‏"זה רק כסף": מייסד ג'יי-דייט השקיע את כל רווחיו בנדל"ן בארה"ב - רגע לפני הקריסה הגדולה, באתר גלובס, 9 במרץ 2014 ארי פינס, ‏"80 אחוז מהאנשים נראים בין ממוצע לגרוע", באתר ‏מאקו‏, 30 בדצמבר 2015
נטשה בדמן

נטשה בדמן (גרמנית: Natascha Badmann; נולדה ב-6 בדצמבר 1966) היא טריאתלתית מקצוענית משווייץ והייתה האישה האירופאית הראשונה שניצחה באליפות העולם של איש הברזל. היא ניצחה באליפות העולם באיש הברזל בקאילואה-קונה, הוואי ב-1998, 2000, 2001, 2002, 2004 ו-2005. בדמן עובדת בשווייץ כעובדת סוציאלית, ודוברת גרמנית, אנגלית, צרפתית ואיטלקית. כעת היא מתגוררת בוינצנאו, שווייץ ביחד עם בעלה טוני ובתה אנסטסיה. בתה אנסטסיה נולדה מספר ימים לפני שמלאו לה 18. היא מכונה "הגברת השווייצרית" (Swiss Miss) בדמן זכתה באליפות איש הברזל העולמית שלה בהיותה בת 29, כשמלאו לבתה 13 שנים. בעלה הוא המאמן והתזונאי טוני הסלר. באיש הברזל הוואי 2007, נחבלה בדמן בחלק האופניים ופצעה את כתפה ואת עצם הבריח שלה. בעוד היא התכוונה להמשיך לרוץ, הסלר שכנע אותה לנשור על מנת למנוע מהפציעה להחמיר. באותו המרוץ ב-2006, בעיות קיבה כמעט גרמו לה לפרוש שוב. משלב מוקדם במירוץ, עצרה בדמן והקיאה. היא נאבקה כדי להמשיך והחלה ללכת. ברגע דרמטי ובסיוע תמיכה רבה ממעריציה המריעים, בדמן הבוכה החלה לרוץ. היא סיימה במקום העשירי עם הזמן הגרוע ביותר שלה במרתון 3:27:54. למרות שהיא סיימה במקום השני באליפות העולם של איש הברזל 2004, הרי שבדמן נחשבת כמנצחת במירוץ היות שהמנצחת הראשונה, הגרמניה נינה קראפט, נפסלה, אחרי שהיא הודתה בשימוש במשפרי ביצועים האסורים מסוג אריתרופויאטין. בדמן נודעת ביכולתה המובילה בקטע האופניים באיש הברזל, ובשל גישתה החיובית (בדמן תכופות נראית מחייכת ומגיבה באופן פעיל לצופיה במהלך חלק גדול מהמרתון). מדיה וקבצים בנושא נטשה בדמן בוויקישיתוף אתר האינטרנט הרשמי של נטשה בדמן (בגרמנית) דיוקן של נטשה בדמן תוצאות הטריאתלון עמוד עובדות של פאוורמן על נטשה בדמן, powerman.com "עבור נטשה בדמן, "אמונה עמוקה" היא המפתח להצלחה באיש הברזל", ironman.com‏ 28 בנובמבר 2001 "מתיו דייל מספר על נטשה בדמן: שש פעמים אלופת עולם באיש הברזל", ironman.com‏ 11 באוקטובר 2007 "נטשה בדמן: האלופה חמש פעמים מדברת על קונה", ironman.com‏ 19 בנובמבר 2004